கேள்வி: இருள் (மலையாளத் திரைப்படம்) - கதை குறித்து விரிவாக சொல்லுங்கள்.
பதில்: எழுத்தாளரும் தொழிலதிபருமான அலெக்ஸ் பரயிலும், அவரது காதலி அர்ச்சனா பிள்ளையும் செல்பேசிகள் இல்லாமல் வார இறுதியில் பயணம் மேற்கொள்ள திட்டமிடுகின்றனர். திட்டமிட்டவாறு பயணத்தை மேற்கொள்கின்றனர். ஆனால் வழியில், அவர்களின் மகிழுந்து பழுதடைகிறது. ஜோடிகள் அருகிலுள்ள வீட்டில் தஞ்சம் புகுகின்றனர். வீட்டு உரிமையாளர் அவர்களை வரவேற்கிறார் புயல் காரணமாக தொலைபேசி இணைப்பு செயல்படவில்லை என்று கூறி, இரவு தங்க அனுமதிக்கிறார். ஒரு தொடர் கொலையாளியை மையமாகக் கொண்ட அலெக்ஸின் புத்தகமான '' இருள் '' குறித்து மூவரும் உரையாடுகின்றனர். இதற்கிடையில் வீட்டில் மின் இணைப்பு அறுபடுகிறது. அந்த இருள் மாளிகையின் நிலவறையில் ஒரு பெண் கொலையுண்டு கிடப்பது தெரியவருகிறது. அங்கிருக்கும் ஒருவர்தான் கொலையை நிகழ்த்தியவர் என்பதும், கொலையாளி தொடர் கொலைகளை செய்பவன் என்றும் என்பதும் தெரிய வருகிறது. இதன் பிறகு அங்கு நிகழும் நிகழ்வுகளில் தொடர் கொலையாளி யார் என்பதில் கண்டடைவதில் ஏற்படும் மோதலும். அதில் உள்ள புதிர் முடிச்சுகளின் அவிழ்ப்பும் அடுத்தடுத்த காட்சிகளில் வேகமெடுக்கின்றன.
கேள்வி: இருள் (மலையாளத் திரைப்படம்) - நடிகர்கள் என்பது என்ன?
பதில்: * பகத் பாசில் - உன்னி * சௌபின் சாகிர் - அலெக்ஸ் பரயில் * தர்சனா ராஜேந்திரன் - அர்ச்சனா பிள்ளை * ஜீபா ஜான் - வாணி பாலன் * மஷர் ஹம்சா - புத்தக கடை ஊழியர்கள்
கேள்வி: இருள் (மலையாளத் திரைப்படம்) - தயாரிப்பு பற்றி விளக்கவும்.
பதில்: பாலிவுட் திரைப்படம் ''கை போ சே, ஹேப்பி நியூ இயர், ரெயிஸ், நியூட்டன் (திரைப்படம்)'' போன்றவற்றில் உதவி இயக்குநர் (திரைப்படம்) பணியாற்றிய நசீப் யூசுப் இசுதீன், 2020 செப்டம்பரில் பகத் பாசில், சௌபின் சாகிர், தர்ஷனா ராஜேந்திரன் ஆகியோர் நடிக்க ஈருல் வித் பிளான் ஜே ஸ்டுடியோஸ் தயாரிக்கும் படத்தின் வழியாக நசீப் இயக்குநராக அறிமுகமாவதாக அறிவித்தார். இப்படமானது மூன்று முக்கிய கதாபாத்திரங்களை மட்டுமே கொண்டிருக்கும் "பரபரப்பூட்டும் மர்ம" படம் என்று கூறப்படது. படத்தின் படப்பிடிப்பு 16 செப்டம்பர் 2020 அன்று குட்டிக்கானம் துவங்கியது. படத்தின் படப்பிடிப்பானது ஒரே கட்டமாக 30 நாட்கள் நடந்ததாக கூறப்படுகிறது, படத்தின் பெரும்பகுதி உள்ளரங்கில் எடுக்கபட்டது. மேலும் கரோனா பாதுகாப்பு நெறிமுறைகளுக்கு இணங்க படமாக்கப்பட்டது. கரோனா ஊரடங்கின்போது படமாக்கப்பட்ட பாசிலின் இரண்டாவது படம் இது. படக் குழு 20 அக்டோபர் 2020 அன்று படத் தயாரிப்பை முடித்தது.